་བསམ་གྱིས་མི་ཁྱབ་པའི་ཚོགས་ཀྱིས་བསྐོར་བ།ཐམས་ཅད་ཀྱང་འཇིགས་ཤིང་རྔམ་པའི་གཟུགས་འཆང་ཞིང་ཕྲིན་ལས་འདོད་དགུར་བསྒྱུར་བས་སྒྲུབ
པ་པོའི་རེ་འདོད་ཡིད་བཞིན་དུ་སྐོང་བའི་ཚུལ་གྱིས་གནས་པའོ།།ཐམས་ཅད་ཀྱི་དཔྲལ་བར་ཨོཾ།མགྲིན་པར་ཨཱཿཐུགས་ཀར་ཧཱུཾ།ཐུགས་ཀའི་ཧཱུྃ་ལས་འོད་ཟེར་འཕྲོས་པས་ཆོས་དབྱིངས་ཡུམ་གྱི་མཁའ།ལྷོ་ཕྱོགས་
རྒྱ་མཚོའི་གླིང་།རི་རབ་ཀྱི་རྩེ།དུར་ཁྲོད་ཆེན་པོ་བརྒྱད་སོགས་གྲུབ་པའི་གནས་ཡུལ་དགྱེས་པར་སྤྱོད་པའི་ཞིང་ཐམངས་ཅད་ནས།ཡེ་ཤེས་ཀྱི་མ་མོ་འཁོར་དང་བཅས་པ་བཛྲ་ས་མཛས་སྤྱན་དྲངས་པར་བསམ་ཞིང་སྦྱར་བའི་སོས་བསྲེག།གསྟའི་གཡབ
མོ་རོལ་པོའི་དབྱངས་ཀྱི་འགྱུར་བ་དང་བཅས་པས།བྷྱོཿདད་པ་དང་ནི་དམ་ཚིག་གིས།།སྔགས་སྲུང་མ་མོ་རག་གདོང་མ།།དབྱིངས་ཀྱི་མ་མོ་དྲག་རྩལ་ཅན།།དམ་ཚིག་དབང་གིས་སྤྱན་འདྲེན་ན།སྔོན་གྱི་ཞལ་བ་ཞེས་དམ་བཅའ

བཞིན།།བསྟན་པ་བསྲུང་ཕྱིར་གཤེགས་སུ་གསོལ།།ཞེས་དང་།བྷྱོཿབདེ་ཆེན་ཀུན་བཟང་ཡུམ་གྱི་མཁའ།།རང་བྱུང་ཡེ་ཤེས་སྤྲོས་བྲལ་དབྱིངས།།དམིགས་མེད་ཆོས་སྐུའི་དཀྱིལ་
འཁོར་ནས།།ཐུགས་རྗེས་སྤྲུལ་པའི་སྐུར་བཞེངས་པ།།མཁའ་འགྲོ་ཀུན་གྱི་གཙོ་མོ་ཆེ།།སྲིད་གསུམ་དབང་སྒྱུར་རལ་གཅིག་མ།།གསང་སྔགས་བཀའ་སྲུང་སྒྲོལ་བའི་ཡུམ།།སྨུག་ནག་ཁྲོས་མ་གཤེགས་སུ་གསོལ།།།
དད་པ་དང་ནི་དམ་ཚིག་གིས།།ཚུར་གཤེགས་ཚུར་གཤེགས་མ་གཅིག་ཀྱེ།།མིང་པོ་རྡོ་རྗེས་དེང་འབོད་ཀྱིས།།སྲིང་མོ་དམ་ཅན་ད་ཚུར་བྱོན།།བསྟན་པ་སྐྱོང་བའི་དམ་ཅན་རྣམས།།སོ་སོའི་མངགྲ་གཞུག་ཕོ་ཉར་
བཅས།།དམ་ཚིག་གནས་འདིར་སྤྱན་འདྲེན་གྱིས།།ཕྲིན་ལས་བསྒྲུབ་ཕྱིར་གཤེགས་སུ་གསོལ།།ཨོཾ་རོ་རུ་ཨེ་ཀ་ཙཱ་ཏི་སྙིང་ཁ་རག་མོ།།རུ་ལུ་རུ་ལུ་ཧཱུཾ་བྷྱོ་ཧཱཾ་ཛཿཛཿཏྲ་ཀ་རཀྟཱ་ས་པཾ་རི་ཝཱ་ར་ཨེ་ཧྱེ་ཧི་བཛྲ་ས་མཱ་ཛཿ
ཿཧཱུཾ་བཾ་ཧོཿཞེས་སྤྱན་དྲངས་པས་སྤྲིན་ཕུང་གཏིབས་པ་བཞིན་བྱོན་པར་བསམ་མོ།།བཞུགས་གསོལ་ནི།ཧཱུྃ།།ཆོས་ཀྱི་དབྱིངས་ལས་བཞེངས་པ་ནི།།སྤུག་ནག་ཁྲོས་མ་རག་གདོང་མ།།སྔགས་ཀྱི་སྲུང་མ་འཁོར་དང་བཅས།
འདིར་བཤམས་འབར་བའི་གདན་ལ་བཞུགས།།ཏྱ་ཀ་རཀྵ་ས་མ་ཡ་ཏིཥྛཉྩ།དམལ་བཞག་པསྟེ།ཡི་དམ་གྱི་སྙེམས་པ་བརྟན་པོས་མ་ལོའི་སྤྱི་བོར་རྡོ་རྗེ་བཞག་བདུད་རྩི་ལྕེ་ལ་བྲུད་པར་མོས་ཏེ།ཧཱུཾ་སྔགས་སྲུང་ཁྲོ་མོ་དྲག་རྩལ་ཅན།།

རྗེ་འཛིན་པའི་བཀའ་བཞིན་དུཿབསྟན་དང་བསྟན་འཛིན་སྲུང་སྐྱོབ་པ་མཛོདཿཟབ་མོའི་བསྟན་པ་ཁྱོད་ཀྱིས་སྲུངསཿབཀའ་འདས་དམ་ཉམས་དབྱིངས་སུ་སྒྲོལཿརིག་འཛིན་སྒྲུབ་མཆོག་པུ་བཞིན་སྐྱོངསཿབཅོལ་
པའི་ཕྲིན་ལས་གང་ཡིན་པཿདེ་ཀུན་ཐོགས་མེད་སྒྲུབ་པར་མཛོདཿཨོཾ་བཛྲ་ས་མ་ཡ་རཀྵཊྚ།ཞེས་དམ་ལ་བཞག་པས་ཇི་ལྟར་བསྒོས་པའི་ཕྲིན་ལས་སྒྲུབ་པ་ལ་ངོསཐོན་དུ་བཞུགས་པར་བསམ་མོ།།ཕྱག་བྱ་བ་ནི།ཧཱུཾ།དཔལ་ལྡན་
ཡེ་ཤེས་མཁའ་འགོའི་གཙོ།།སྔགས་སྲུང་མ་མོ།རལ་གཅིག་མ།ཡེ་ཤེས་ལས་གྲུབ་མ་མོའི་ཚོགས།།འཁོར་དང་བཅས་ལ་ཕྱག་འཚལ་ལོ།།ཨ་ཏི་པཱུ་ཧོཿཿཔྲ་ཏཱིཙྪ་ཧོཿདེ་ནས་མཆོད་བསྟོད་བྱ་བ་ལ་གཉིས་ཀྱི།།དང་པོ་
མཆོད་པ་ནི།ཧཱུཾ།རབ་འབྱམས་ཞིང་ཀུན་གང་བའི་མཆོད་པའི་སྤྲིན།།མེ་ཏོག་ཕྲེང་མཛེས་བདུག་སྤོས་སྤྲིན་ཕུར་གཡོ།༡འོད་འབར་སྣང་གསལ་དྲི་ཆབ་ལཱུ་ཕྲེང་བཞད།།རོ་བརྒྱའི་ཞལ་ཟས་སྙན་བརྗིད་རོལ་
མོ་འཁྲོལ།།ཤ་རུས་དོན་སྙིང་ནང་རོལ་སྣ་ཚོགས་དང་།རྨད་བྱུང་བདུད་རྩི་རཀྟ་བཏུང་བའི་མཚོ།འདོད་ཡོན་བཟའ་བཅའི་གཏོར་མ་བསམ་མི་ཁྱབ།།གཟུགས་མཛེས་སྒྲ་སྙན་དྲི་ཞིམ་རོ་བདའ་དང་།
རེག་འཇམ་ལཱ་མིའི་མཆོད་སྤྲིན་ཇི་སྙེད་ཀྱིས།།མཆོད་དོ་དགྱེས་པར་རོལ་ལ་ཕྲིན་ལས་མཛོད།།ཏྲ་ཀ་རཀྵ་ས་པཱ་རི་ཝཱ་ར་པུཥྤེ་ནས།ཤ་བཱའི་བར་དང་།ཨ་མྲྀ་ཏ་རཀྟ་བ་ལྀ་ཏ་པཧུ་ཀཱ་མ་གུ་ཥ་པྲ་ཏཱི་ཙྪ་སཱཧཱ།ཞེས་པས།

མཆོད།གཉིས་པ་བསྟོད་པ་ནི།བྷྱོཿབསྐལ་པའི་མེ་ལྟར་འབར་བའི་དུར་ཁྲོད་ནསཿཤིན་ཏུ་གསོད་པའི་སྤུག་ནག་ཁྲོས་མ་ནིཿནམ་མཁའི་གཟུགས་ཅན་ལྷོ་སྤྲིན་གོས་སུ་གྱོནཿཙིཏྟ་ཟ་ཞིང་དམ་ཉམས་སྙིང་།
ག་འདྲེནཿ།ཞིང་ཆུང་དབྱུག་པས་དགྲ་སྙིང་ཚལ་བར་འགེམསཿའཇིགས་བྱེད་ཆེན་པོ་རལ་པའི་ཐོར་ཚུགས་ཅན།དཔྲལ་ན་སྤྱན་གཅིག་སྲིད་གསུམ་ཁོང་ནས་ཕྱིན།ཞལ་ན་ཚེམས་གཅིག་དགྲ་བོའི་ཡོན།
གཅོད་མཿབྲང་ན་ནུ་གཅིག་སྒྲུབ་མཆོག་པུ་བཞིན་སྐྱོང་།ཤ་ཁྲག་ལོངས་སྤྱོད་དམར་གཏོར་འདི་གསོལ་ལ།བདག་གིས་བཅོལ་པའི་ཕྲིན་ལས་སྒྲུབ་པར་མཛོད།དམ་ཚིག་དུས་ལ་བབ་བོ་ས་མ་ཡཿ
བྷྱོཿདུས་གསུམ་རྒྱལ་བ་ཀུན་གྱི་ཡུམ།།སྔགས་སྲུང་རྡོ་རྗེ་རལ་གཅིག་མ།།མངོན་པར་བསྟོད་ཀྱིས་དམ་མ་འདའ།།གྲུ་གསུམ་ཡུམ་གྱི་མཁའ་དབྱིངས་ན།།སྐུ་མདོག་མཐིང་ནག་འབར་བ་ནི།།འགྱུར་མད་དོན
དམ་ཐུགས་ཆུད་རྟགས།།རལ་པའི་ཐོར་ཚུགས་བཅིངས་པ་ནི།།ཁམས་གསུམ་དབང་དུ་སྡུད་པའི་རྟགས།།ཕྱག་གཡས་ཞིང་ཆེན་དབྱུག་པ་ནི།།འགྲོ་དྲུག་སྡུད་ནས་གཅོད་པའི་རྟགས།།གཡོན་པས་སྤྱང་མོ
ཐ་ཐབས་འགྱེད།།དགྲ་བགེགས་མྱུར་དུ་འདྲེན་པའི་རྟགས།།ཐུགས་ལས་སྤྱང་མོ་དགུ་འབྲམ་འགྲོ།།སྟོང་ཁམས་དགྲ་བོ་སྐོལ་བའི་རྟགས།།ཞབས་གཉིས་དོར་སྟབས་བསྐྲད་པ་ནི།།ཐབས་དང་ཤེས་རབ

སྦྱོར་བའི་རྟགས།།ནག་མོ་གདུག་པའི་སྲོག་འཕྲོག་མ།།མངོན་པར་བསྟོད་ཀྱིས་མཐུ་མ་ཆུང་།བྷྱོཿསྨེག་ནག་ཁྲོས་མ་རལ་གཅིག་མ།།ཞིང་དབྱུག་འཕྱར་ཞིང་དགྲ་སྙིང་ཟ།།འཇའ་སྤྲིན་གོས་གྱོན་མི་
ལྤགས་འཕྱང་།།སྔགས་སྲུང་ཆེན་མོ་ཁྱོད་ལ་བསྟོད།།།མ་ཐོགས་མྱུར་བའི་རྫུ་འཕྲུལ་གྱིས།།དཀར་ཕྱོགས་བསྟན་པ་ལེགས་སྐྱོང་ཞིང་།།ནག་ཕྱོགས་བདུད་སྡེ་ཚར་གཅོད་པའི།།བཀའ་སྡོད་ཕོ་ཉ་ཁྱོད་ལ་བསྟོད།།
ཅེཅེ་བསྟོད།ཁྱད་པར་མདོས་ཀྱིས་བསྐང་བ་ནི།བྷྱོཿསྔོན་ཚེ་བསྐལ་པའི་ཐོག་མ་ལཿཆོས་དབྱིངས་ཀུན་ཏུ་བཟང་མོ་ཡིསཿགཉིས་འཛིན་རུ་ཏྲ་བསྒྲལ་བའི་ཕྱིརཿམ་མོ་ཁྱོད་དུ་སྤྲུལ་པར་མཛདཿཡང་དག་ཉིད་དུ་
རྒྱལ་ཀུན་ཡུམཿརྣམ་པ་རག་གདོང་ཁྲོ་མོའི་གཟུགསཿདམ་ཚིག་ཅན་གྱི་སྲུང་མ་ཁྱོདཿདེ་རིང་བདག་ལ་དགོངས་སུ་གསོལཀུན་ཁྱབ་ཆོས་དབྱིངས་རོལ་པ་ལསཿའགགས་མེད་སྒྱུ་མའི་རྣམ་རོལ་ནི་
རིན་ཆེན་ལས་གྲུབ་རི་ཡི་རྒྱལཿབང་རིམ་བཞི་ལྡན་གླིང་བཞི་དང་ཿ།གླིང་ཕྲན་གསེར་རི་རོལ་མཚོར་བཅསཿལྷ་མིའི་འབྱོར་པ་བསམ་ཡས་པསཿཡོངས་སུ་གང་བའི་འཇིག་རྟེན་འདིསཿདབྱིངས་ཀྱི་མ་མོའི
ཐུགས་དམ་བསྲང།སྔགས་སྲུང་ཁྲོས་མའི་ཐུགས་དམ་བསྐངའཁོར་ཚོགས་ཕོ་ཉའི་ཐུགས་དམ་བསྐང་།དེ་དབུས་གྲུ་གསུམ་ཐོད་པའི་མཁརཿརྔམ་བརྗིད་གདུགས་དང་རྒྱལ་མཚན་བསླངས།ཞིང

ལྤགས་བླ་བྲེ་དོན་སྙིང་དང་།རྒྱུ་རློན་འཕྱང་འཕྲུལ་རྡོ་རྗེའི་ཏོགདུར་ཁྲོད་གནས་མཆོག་ཉམས་དགའ་བསཿདབྱིངས་ཀྱི་མ་མོའི་ཐུགས་དམ་པསྐང་སྔགས་སྲུང་ཁྲོས་མའི
ཐུགས་དམ་བསྐངཿའཁོར་བཅས་པོ་ཉའི་ཐུགས་དམ་བསྐང།མཐིང་ནག་ནམ་མཁའ་རྒྱང་བུ་དང་།ཕོ་གླུད་མདའ་བཀྲ་མོ་གླད་འཕང་ཿརུ་མཚོན་བ་དན་རལ་གྲི་དང་ཿཁྲོམ་ཤིང་ཡུངས་དཀར་དར་ཚོན་སྤུརཿ
མཛེས་སྡུག་རྒྱན་ཆ་དུ་མར་བཅསཿདབྱིངས་ཀྱི་མ་མོའི་ཐུགས་དམ་བསྐང་།སྔགས་སྲུང་ཁྲོས་མའི་ཐུགས་དམ་པ་སྐང།འཁོར་བཅས་ཕོ་ཉའི་ཐུགས་དམ་པ་སྐངཿབྱ་ནག་ཁྱི་དང་ས་ལེ་འབྲིཿཙ་ར་ཤེལ་གང
གྲངས་མེད་དང་ཿསྐུ་གཟུགས་སྔགས་བྱང་ནལ་བུའི་སྙིངཿཞིང་དབྱུག་ལྕགས་སྤྱང་ཕོ་ཉ་དང་ཿམཐུན་པའི་དམ་རྫས་ཐམས་ཅད་ཀྱིས།དབྱིངས་ཀྱི་མ་མོའི།སྔགས་སྲུང་ཁྲོས་མའི།འཁོར་བཅས་པོ་ཉའི།
སྤོས་དང་མེ་ཏོག་སྣང་གསལ་དྲིཿཞལ་ཟས་རོལ་མོ་འདོད་ཡོན་ལྔ།དཔལ་གྱི་གཏོར་མ་ཛ་ག་ད་ཆང་ཿརཀྵ་ཤ་སཱ་སྙིང་སྣ་དང་ཿདགྱེས་པའི་དམ་རྫས་སྣ་ཚོགས་ཀྱིསཿདབྱིངས་ཀྱི།སྔགས་སྲུང་
ཁོར་བཅས།རིན་ཆེན་ངར་གླུད་བཤོས་བུ་དང་ཿབཟའ་དང་བཅའ་དང་བཏུང་བའི་ཚོགསཿགོས་རྒྱན་རིན་ཆེན་འབྲུ་སྣ་དང་།ལྷ་མིའི་དཀོར་ནོར་འདོད་ཡོན་ནིཿདཔག་མེད་ནམ་མཁའི་ཁམས་

གྲང་བསཿདབྱིངས་ཀྱི་སྔགས་སྲུངཿའཁོར་བཅས།སྔགས་སྲུང་མ་མོ་འཁོར་བཅས་ཀྱིཿཐུགས་དམ་གཉེན་པོ་བསྐངས་གྱུར་ནས།རྣལ་འབྱོར་ཉམས་ཆགས་བྱང་བ་དང་།རྣམ་བཞིའི་
ཕྲིན་ལས་སྒྲུབ་པར་མཛོདཿབདུད་དཔུང་དགྲ་བགེགས་ཚར་བཅད་ནསཿཐེག་མཆོག་བསྟན་པ་རྒྱས་པ་དང་ཿཕྲིན་ལས་དུས་ལས་མ་གཡེལ་ཞིགཿཅེས་བསྐང་བར་བྱའོ།།བཤགས་པ་ནི།བྷྱོཿསྔགས
སྲུང་ཁྲོ་མོ་མ་མོའི་གཙོ།རྟ་འཁོར་བཅས་བདག་ལ་དགོངས་སུ་གསོལ།།བདག་ནི་མ་རིག་རྨོངས་དབང་གིས།།དམ་རྫས་མ་ཚང་མཆོད་གཏོར་གཡེལ།།སྒྲུབ་པ་གཡེལ་ཞིང་ལེ་ལོས་ནོངས།།གསང་བ
སྤེལ་ཞིང་ཉམས་དང་འདྲེས།།དེ་སོགས་ཐུགས་དང་འགལ་བ་རྣམས།།དོ་ནུབ་མདོས་ཀྱིས་བསྐང་ཞིང་བཤགས།།ལྟ་བ་ཉམས་པ་མདོས་ཀྱིས་བསྐང་།།སྒོམ་པ་ཉམས་པ་མདོས་ཀྱིས་བསྐང་།།སྤྱོད།།
པ་ཉམས་པ་མདོས་ཀྱིས་བསྐང་།།སྲིད་པའི་མདོས་ཀྱིས་ཐམས་ཅད་བསྐང་།།མདོས་ཀྱིས་མི་ཚངས་གང་ཡང་མེད།།བདག་ཅག་རྒྱ་སྦྱོར་འཁོར་བཅས་ཀྱི།།འགལ་གྱེན་བར་ཆད་ཐམས་ཅད་སོལ།།
མཐུན་རྐྱེན་འདོད་པ་མཐའ་དག་སླུབས།།བླ་མེད་བྱང་ཆུབ་ཐོབ་པར་མཛོད།།ཅེས་དང་ཡི་གེ་བརྩ་པས་ནོངས་པ་བཤགས།ཕྲིན་ལག་གསོལ་བ་ནི།བྷྱོཿཡེ་ཤེས་མ་མོ་མཁའ་འགྲོ་འཁོར་བཅས་རྣམས།།རྣམ་དག་

ཐུགས་ཀྱི་རེ་བ་ཡོངས་གང་ནས།།སངས་རྒྱས་བསྟན་པ་དང་ཞིང་རྒྱས་པ་དང་།།དཀོན་མཆོག་གསུམ་གྱི་དབུ་འཕང་ཆེར་མཐོ་ཞིང་།།ཕྲིན་ལས་རྣམ་བཞི་ལྷུན་གྱིས་གྲུབ་པ་དང་།།
ཁམས་གསུམ་འགྲོ་ཀུན་བདེ་སྒྱིད་རབ་ལྡན་ཞིང་།།བཅོལ་པའི་ཕྲིན་ལས་མྱུར་དུ་སྒྲུབ་པར་མཛོད།།ཅེས་འདོད་དོན་གསོལ་བས་ཇི་ལྟར་འདོད་པའི་ལས་རབ་འབྱམས་ཐོགས་མེད་ཏུ་སྒྲུབ་པ་ལ་ངོ་མཐོན་དུ་བཞུགས་པར་བསམ་མོ།།དེ་ནས་ཉེར་
འཚེའི་ལས་མ་ཡིན་པའི་དགོས་པ་ཁྱད་པར་ཅན་གྱི་སླད་དུ་དྲག་པོའི་ལས་ལ་ཐགས་དམ་བསྐུལ་བར་འདོད་ན་ཡི་དམ་གྱི་སྙེམས་པ་བརྟན་པོས།བྷྱོཿགྲུ་གསུམ་མཐིང་ནག་འབར་ཕའི་དབྱིངསཿདམར་ནག་ཁྲག་མཚོ་ཁོལ་མའི་ཀློ་ངཿདུས་
གསུམ་རྒྱལ་བའི་ཡུམ་གཅིག་མཿསྔགས་སྲུང་ཁྲོ་མོ་དབྱིངས་ནས་བཞེངསཿམཐིང་ནག་མུན་པ་ལྟ་བུའི་མདོགཿགཡས་པས་ཞིང་དབྱུག་ཀླད་ལ་བསྐོརཿགཡོན་པས་ཙིཏྟ་ལུགས་སྤྱང་བསྡམསཿསྤྱང
མོ་དགུ་འབུམ་ཕོ་ཉར་འགྱེདཿའཛིན་བྱེད་ལྕགས་ཀྱི་སྡེར་མོ་ཡིསཿདགྲ་བོའི་སྙིང་ཕྱུངས་སྲོག་རྩཆོདཿཤ་རུས་ཁྲག་དང་དབང་པོ་ཟོཿརེས་འགའ་མི་སྡུག་འཇིགས་ཚུལ་ཅནཿམཐིང་ནག་གཅེར་བུ
མགོ་དགུ་མཿབཅོ་བརྒྱད་ཕྱག་སྟེ་ཞབས་གཉིས་མཿསྟོང་ཁམྲ་བསྐོར་ཞིང་མཁའ་ལ་འགྲོཿདྲག་ཤུལ་ཤུགས་ཀྱིས་ས་གསུམ་གཡོཿལག་ན་འཛིན་བྱེད་ལྕགས་ཀྱུ་བསྣམསཿགདུག་བྱེད་དགྲ་བོའི།

སྙིང་འབྱིན་མཿའབར་བའི་མིག་ནས་ཁྲག་འཛག་མཿརྐན་སྒྲ་རྡེབ་ཅིང་བདུད་དཔུང་འཇོམསཿའདོད་ཁམས་བདག་མོ་བྲན་དུ་ཁོ་ལཿསྣང་སྲིད་མ་མོ་ཕོ་ཉར་འགྱེདཿཁྱོད་ནི་མ་བརྒྱད་གཙོ་མོ་སྟེཿདྲག།
ཤུལ་ཕྲིན་ལས་བསམ་མི་ཁྱབཿདམ་རྫས་གཏོར་མ་འདི་བཞེས་ལཿབཀའ་འདས་དམ་ཉམས་དགྲ་དང་བགེགསཿརིངས་པར་ཁུག་ལ་དམ་དུ་ཅིངསཿམྱུར་བར་སོད་ལ་དབང་པོ་སྣབསཿཤ
ཁྲག་དོན་སྙིང་རྔམས་ཟས་གྱོསཿདུས་ལ་བབ་བོ་རྩལ་མ་ཞནཿརྦད་དོ་བསྐུལ་ལོ་མཐུ་མ་ཆུངཿཅེས་བསྐུལ་བར་བྱའོ།།གསུམ་པ་ནི།འཛུགས་མདོས་ཀྱི་སྐོང་བ་ཡིན་ན་གཏང་རག་མཆོད་བསྟོད་སོགས་འཕྲིན་ལས་དངོས་གྲུབ་འབྱུང
གནས་བཞིན་བྱ།ནད་རིམས་དང་ཉམས་ཆགས་སྐོང་བ་སོགས་གློ་བུར་བ་ལྟ་བུར་དགྲ་ཕྱོགས་སོགས་གང་འོས་སར་བསྐྱལ་ཞིང་འཕྲིན་ལས་བཅོལ།ནང་དུ་ལོག་ནས་རྗེས་ཀྱི་བྱ་བ་རྣམས་གསང་བ་སྤྱིའི་འགྲོས་ལྟར་ཤེས་པར་བྱའོ།།དེ་ལྟར་མདོས་ཀྱི་ཕྲིན་ལས་འདི་གྱེར
པས་ཉམས་ཆགས་ཐམས་ཅད་སྐོང་བ་དང་ནད་གདོན་ཞི་བ་སོགས་ལས་མཐའ་དག་འགྲུབ་པར་གདོན་མི་ཟ་སྟེ།གཏེར་གཞུང་རྩ་བ་ལས་ཿགང་ཞིག་འདི་ལ་སུ་བརྩོན་པཿཉམས་ཆགས་སློང་ཞིང་དངོས་གྲུབ་སྩོལ།དེ་ཕྱིར་འདི་ལ་གཅེས་པར་ཟུང་།ཿས་མ་ཡཿ
ཿཞེས་གསུངས་པའི་ཕྱིར་རོ།།གཞན་དུ་མ་མོའི་འཁྲུགས་སྐོང་རིག་འཛིན་ནུས་ལྡན་རྡོ་རྗེའི་གཏེར་བྱོན་ཡི་དམ་དགོངས་འདུས་ལས་དམ་རྫས་བདུད་རྩིར་རྟེན་པ་དང་སྲོག་ཆགས་རྒྱུ་སྐང་ངམ་བམ་སྐོང་དུ་གྲགས་པའི་རྒྱས་འབྲིང་གཉིས།སྙན་བརྒྱད་སྔགས

སུང་མའི་བམ་སྐོང་སོགས་ལ་སྨེ་ལུང་རྗེ་རྡུང་བཞད་པའི་རྡོ་རྗེས་ལྗགས་བསྒྲིགས་མཛད་པ་ཉིད་དེང་སང་ཕྱོགས་ཀུན་ཏུ་དར་རྒྱས་ཤིན་ཏུ་ནས་ཆེ་མོད།རང་ཕྱོགས་རང་ལུགས་ཀྱི་བསྟན་པ་སེལ་མེད་འཛིན་སྤེལ་བགྱིད་པ་ལ་གོང་དུ་བཤད་པ་ལྟར་
རང་གཏེར་གྱི་གཞུང་ངུ་ཉམས་ཆགས་སྐེང་བ་སོགས་ལ་མཆོག་ཏུ་བསྔགས་པར་གསུངས་པ་བཞིན་འདི་ཁོ་ནའི་གྱེར་སྐོང་ལ་གོམས་འདྲིས་སུ་ཁྲ་བ་ལེགས་པ་ཡིན་ན།ྈྐ་ཞེས་སྔགས་ཀྱི་སྲུང་མའི་འཕྲིན་ལས་མདོས་ཀྱི་ལས་རིམ་གྱི་སྒོ་ནས་མ་མོའི་འཁྲུགས་སློང་འཕྲིན་ལས་འདོད་འཇོ་ཞེས་བྱ།
བའདི་ནི་དགེ་སྔགས་གྲགས་པས་ལྷ་རྫས་དང་རིན་ཆེན་གཉིས་པའི་མེ་ཏོག་གི་སྐྱེས་བཅས་བསྐུལ་བ་བཞིན་ཤཱཀྱའི་དགེ་བསྙེན་རྨོངས་བརྟུལ་བདྨེནྣ་ཛ་ཡས་སྦྱར་བ་དགེ་ལེགས་སུ་གྱུར་ཅིག།ཤུ་བྷ་མསྟུ་སརྦ་ཛག་ཏཾ།།